section_heading: Amiga doba
paragraph_text: mini|305px|Amiga 500 s monitorom 1084S, mišem i dodatnom disketnom jedinicom A1010 Otpustivši Tramiela, Gould preuzima upravljanje kompanijom. Tijekom ovog razdoblja Commodore u svega 12 mjeseci od uspjeha dolazi na rub propasti s dugom od 170 milijuna američkih dolara. Shvativši situaciju, na položaj direktora Gould postavlja Rattigana. Kako bi spasio tvrtku on otpušta 45% radnika i okončava proizvodnju računala Commodore PET i Commodore VIC-20. Bez obzira na uspjeh ove konsolidacije Gould otpušta Rattigana zbog čega će se naći na sudu i izgubiti. Posljednji proizvod Rattiganove ere je bila Amiga 500 kao jeftinija verzija neuspješne Amiga 1000. Sljedeće dvije godine kompanija životari na uspjehu od Commodore 64 čija je proizvodna cijena 35 $, a prodajna 199 $. Amiga je, bez obzira na svoju nadmoć prema računalima u istom cjenovnom razredu, zapravo neuspjeh zbog potpunog izostanka marketinške kampanje. U ljeto 1989. izlaskom na tržište SAD-a postiže tek osrednji uspjeh, međutim u Njemačkoj i Velikoj Britaniji prihvaćenost je bila mnogo bolja zbog decentralizacije kompanije, koja je omogućavala poslovnicama da rade s velikom dozom samostalnosti. Ta 1989. ostaje posljednja uspješna godina Commodore kompanije, koja nakon toga ulazi u period niza neuspjeha.